egentlig kun Blade og opsprungne, tomme Frugstande af Salix 
arctica f. ; Frø bemærkede jeg ikke. Inde i det indre af Vest¬ 
fjorden ophobedes derimod paa mange Steder store Dynger af visne 
Plantedele, Græsblade o. s. v. paa Isen tæt under Land; dels 
vare de blæste derud og aflej rede mellem de af Tidevandet op¬ 
skruede Isblokke langs Land, dels vare de skyllede ud af Elvene. 
I det hele taget er der betydelig større Mulighed for, at 
Planterne i det indre af Fjordene kunne udbrede sig udefter 
mod Havet end for, at Havkystens Planter kunne brede sig 
indefter. Baade Vind og Vand ville især have udadgaaende Ret¬ 
ning. Gaar Kysten — som her — brat ned i Fjorden, vil Fjord¬ 
isen ogsaa transportere et ret betydeligt Materiale af Sten, Grus, 
Plantedele m. m., men dog næppe ret lange Strækninger, da den 
største Del af Fjordisen sikkert smelter inde i Fjordene selv. 
Det Isbælte, som ligger nærmest Kysten (den saakaldte « Isfod »), 
tøer paa sit Dannelsessted. 
Udenfor denne « Isfod», som til langt ud paa Sommeren er 
fastfrossen med Land, ligger langs hele Fjordkysten et Bælte, 
hvor der allerede nu var meget Vand, som dels var presset op 
gennem Tidevands-Revnerne, dels bestod af Elvvand fra Høj¬ 
derne: især inde i Vestfjorden stod der paa dette Bælte af 
Fjordisen dybe, 2—3 Alen brede Render af brunt (af Humus- 
stoffer farvet) fersk Vand. 
1. og 2. Maj trak vi ude paa Fjorden, uden at der gaves 
Lejlighed til at komme synderlig i Land, men ved Middagstid 
den 3. naaede vi Moræne pynt paa Fjordens Nordside. 
7. Morænepynt. 
Temperaturen steg Kl. 2 Em. til + 2,5°, og Sneen paa 
Fjorden var nu saa blød, at det var meget besværligt at gaa i 
den. Da vi naaede Land, var det saa varmt, at vi sov til 
Middag i det fri uden Tæpper, magelig henslængte i et tykt og 
